INTRODUCCIÓ


 * Què pot fer la ciència per la societat?**

Els alumnes de les escoles i instituts de secundària de Catalunya podeu participar en aquest concurs dins del marc de l'ESOF2010. L'ESOF és la trobada més gran a nivell europeu de científics, periodistes científics i directius d'empreses en el camp de la recerca avançada que aquest any es celebra a Torí (Itàlia).

El concurs consisteix en preparar vídeos de 3 minuts sota el lema "Què pot fer la ciència per a la societat?". Hi ha una gran varietat de temes per triar i per tant deixem via lliure a la vostra creativitat i al vostre imaginari. I alhora us ajudarem a aconseguir un bon guió i us guiarem per a que acabeu tenint un bon vídeo. I amb aquesta finalitat serà molt important el funcionament d'aquesta wiki.

A nivell català, els organitzadors som Talència i el Departament d'Educació. Des d'aquí Catalunya, apart de la formació i seguiment dels grups, s'atorgaran els tres premis als tres millors vídeos i s'organitzarà per aquests el viatge a Torí on podran viure de prop l'ESOF i on es projectaran els seus vídeos junt amb els dels altres alumnes europeus que hagin participat. Per tot això creiem que pot ser una molt bona experiència amb la que ens ho passarem molt bé. Comencem!

- Accès a la videoconferència i a la presentació de la sessió informativa.

[|Bases del Concurs]